钦定古今图书集成/明伦汇编/闺媛典/第168卷 > 陈一经妻杨氏
## 钦定古今图书集成/明伦汇编/闺媛典/第168卷 > 陈一经妻杨氏

按《台州府志》：“杨氏，黄岩陈一经妻。年二十五，经亡，长
子五岁，次子五。阅月，杨抚尸哭踊，绝而复苏。兄弟怜
其贫，欲归而嫁之。杨割发啮指，誓曰：‘吾不以身殉夫
者，以二孤也。忍事他人乎！日夕纺绩，自具午炊，日不
再举火。有婢方长，即遣之，独与姑及老婢居，虽兄弟
罕见其面。次子逢多病，每吁天愿以身代。逢长娶妇’”，
终养其亲。年七十三卒。金副使《贲亨》以诗吊之。